Diari Oficial de la Generalitat Valenciana


Sumari del DOGV 4031, del 28-06-2001 (2001/5701)

Subhasta pública conclosos els tràmits oportuns en l'expedient O-40/2425-W, seguit a instància de Transportes Alfonso Zamorano, SL . Ttes. Guipuzcoana, amb domicili l'autovia València-Torrent, km. 2,200, de Picanya, València.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5701


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta pública conclosos els tràmits oportuns en l'expedient F-20/1174-A, seguit a instància de Transportes Alfonso Zamorano, SL - Ttes. Guipuzcoana, amb domicili l'autovia València-Torrent, km. 2,200, de Picanya, València. [2001/X5701]
  
El president de la Junta Arbitral de Transports de València comunica:
  
Conclosos els tràmits oportuns en l'expedient B-76/8777-Y, seguit a instància de Transportes Alfonso Zamorano, SL, Transportes Guipuzcoana, amb domicili en autovia València-Torrent, km 2,200, de Picanya, València, com a conseqüència d'haver refusat la mercaderia transportada tant el remitent com el consignatari, es procedeix a la pública subhasta, per un termini de 10 dies abans de la data de la primera subhasta, del material que després s'especificarà i s'indica perquè l'acte de rematada tinga lloc en les sales d'aquesta Conselleria, situada en l'avinguda de Blasco Ibáñez, 50, 5ª planta, de València, el dia 18 de juliol de 2001, a les 12 hores, amb les prevencions següents:
  
56 FZPGFDW-07
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la realització de la subhasta les postures es faran per escrit, en un sobre tancat, en el qual s'inclourà el resguard de la fiança, que es presentaran davant del cap del Servei d'Arbitratge i al domicili esmentat de la Conselleria d'Obres Públiques, Urbanisme i Transports. L'obertura, que serà pública, es realitzarà a les 12 hores del mencionat dia 18 de juliol de 2001, al lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a la qual concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta els licitadors hauran d'ingressar prèviament en el compte número 4283-3560-26-2257114525, de l'entitat Bancaixa, el 10% del preu de taxació (valoració) que serveix de tipus per a la subhasta, sense aquest requisit no podran ser admesos a licitació. Aquest 10% sobre el tipus serà fix per a qualsevol de les dates de subhasta.
  
Cinqué
  
Els adjudicataris dels béns hauran de completar el pagament en l'acte davant la mesa de subhasta o per mitjà de l'ingrés en el compte amunt esmentat, immediatament posterior a l'adjudicació o dins de l'endemà hàbil a la realització de la subhasta. Si no es verifica el pagament en la forma i data indicades, l'adjudicatari perdrà el seu dret, així com, si escau, la quantitat dipositada com a fiança prèvia a la licitació.
  
Si no hi ha postors en la primera subhasta, s'indica per a la segona el dia 19 de juliol de 2001, a les 12 hores, en el lloc ja esmentat, per a la qual servirà de tipus el 75% de la valoració, i no s'admetran postures inferiors als dos terços d'aquest tipus.
  
La tercera subhasta es farà, si escau, el dia 20 de juliol de 2001, a les 12 hores, en l'esmentat lloc, i la postura mínima és de 30.000 pessetes (180,30 euros). Es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Dotze espills de bany amb els aplics, de 100\*80 cm. Perfectament paletitzats. El preu valorat d'aquesta mercaderia és de 72.000 pessetes. (432,73 euros).
  
Aquest material es troba dipositat per a la seua comprovació en els locals de l'empresa Transportes Alfonso Zamorano, SL, Transportes Guipuzcoana, amb domicili en l'autovia València-Torrent, km 2,200, de Picanya, València.